jkorsvik/nowiki_second_scrape_merged huggingface dataset:
Tianningtemplets pagode

Tianningtemplets pagode (kinesisk: 北京天宁寺塔), i Guang'anmen i Beijing i Folkerepublikken Kina, er en pagode reist under Liao-dynastiet fra om lag 1100 til 1119 eller 1120, kort før Liao-dynastiet ble nedkjempet av de senere Song- og Jin-dynastiene. Den er en 13 etasjer (57,8 m) høy og oktogonal kinesisk pagode av stein og murstein, skjønt den imiterer tidens tre-pagoder. 


== Eksterne lenker ==
China.org.cn
Gösta Mittag-Leffler

Magnus Gustaf (Gösta) Mittag-Leffler (født 16. mars 1846 i Stockholm, død 7. juli 1927 i Djursholm) var en svensk matematiker.
Gösta Mittag-Leffler var sønn av riksdagsmannen Johan Olof Leffler og Gustava Wilhelmina Mittag. Slekten Leffler er en invandret borgerslekt fra Breslau, kjent fra 1300-tallet. Hans søster Anne Charlotte Leffler (1849–1892) var forfatter, broren Leopold Fredrik Alexander Leffler (staves: Läffler) (1847–1921) en kjent dialektforsker og fonetiker.
Etter studier ved Uppsala universitet fikk han stipendium til å reise i Europa, der han ble venn med sin samtids store begavelser, blant andre Charles Hermite og Karl Weierstrass. Han ble utnevnt til professor i matematikk i Helsingfors i 1877 og ble i 1881 den første matematikkprofessor i Stockholm. Mittag-Leffler var uvanlig produktiv, ved siden av rene matematiske arbeider skrev han biografier over kjente matematikere.
Mittag-Leffler var en av den svenske matematikkens mest fargesterke og innflytelsesrike individer. Han virket som professor ved Stockholms högskola fra 1881, grunnla tidsskriftet Acta Mathematica omkring 1882 og i hans villa på Djursholm utenfor Stockholm finnes idag Makarna Mittag-Lefflers matematiska stiftelse. Mittag-Leffler medvirket også til å løfte fram mange viktige matematikere som for eksempel Sonja Kovalevskij, Ivar Fredholm og Helge von Koch. I 1872 forsvarte han sin doktoravhandling Om skiljandet af rötterna till en synektisk funktion af en variabel.
Mittag-Lefflers sats og Mittag-Lefflers funksjon er oppkalt etter ham.
Han er begravet på Djursholms begravningsplats.


== Referanser ==


== Litteratur ==
(no) Publikasjoner av Gösta Mittag-Leffler i BIBSYS
Arild Stubhaug: Med viten och vilje – Gösta Mittag-Leffler 1846-1927, 775 sider (2007) Aschehoug, ISBN 9788203234934


== Eksterne lenker ==
«Mittag-Leffler en matematikens entreprenör» av professor Olle Häggström, Under strecket 6/3 2005 SvD
Institut Mittag-Lefflers hjemmeside
Gendun Gyatso

Gendun Gyatso (født 1475, død 22. mai 1542 i Drepung) var den andre Dalai Lama.


== Referanser ==
Maarten Tjallingii

Maarten Tjallingii (født i Leeuwarden 5. november 1977) er en nederlandsk landeveissyklist. Han syklet for Rabobank/Team LottoNL-Jumbo fra 2009 til 2016. Før dette kjørte han en sesong for Silence-Lotto og to sesonger for Skil-Shimano. Fra 2003 til 2005 kjørte han for amatørlaget Marco Polo CT. Hans største seier i karrieren var da han vant Belgia rundt sammenlagt i 2006, men han vant også tidagersrittet  Tour de Faso i Burkina Faso i 2003.


== Meritter ==


== Referanser ==


== Eksterne lenker ==
Offisielt nettsted 
(en) Maarten Tjallingii – kategori av bilder, video eller lyd på Commons 
(en) Maarten Tjallingii – ProCyclingStats 
(en) Maarten Tjallingii – Cycling Archives 
(en) Maarten Tjallingii – Cycling Quotient 
(en) Maarten Tjallingii – CycleBase 
(en) Maarten Tjallingii – TheSports.org
Nivellering (lingvistikk)

Nivellering betegner det fenomen at det blir mindre forskjell på formell og uformell tale. I norsk har nivellering funnet sted ved at høflige tiltaleformer som for eksempel «De», «Dem», «herr», «fru» og «frøken» nesten fullstendig har forsvunnet fra talemålet, samtidig som språket i kringkasting, kirke og undervisning nå ligger nærmere dagligtalen enn før. Denne utviklingen har spesielt funnet sted i de siste tre tiårene.
Liste over Botswanas presidenter

Denne oversikten presenterer en liste over Botswanas presidenter siden den tidligere britiske kolonien Bechuanaland ble uavhengig 30. september 1966. 


== Presidenter ==
      Demokratipartiet


== Kilder ==
John V. da Graca (2000). Heads of State and Government (2 utg.). Palgrave Macmillan. ISBN 978-0333786154.
Regionalisering

Regionalisering er et fenomen hvor talemålet rundt større byer sprer seg til områdene rundt, slik at talemålene i regionen blir likere hverandre. Et eksempel er at områdene rundt Oslo opplever en sterk påvirkning fra standard østlandsk talemål, med Oslo i spissen. Standard østlandsk talemål påvirker også talemål utenfor østlandsregionen ved bokmålets stilling og gjennom nasjonale medier. Små sosiolekter rundt om i landet slutter å bruke særegne ord, uttrykk og talemåter, til fordel for bydialektene.
Evelyn Pinching

Evelyn Pinching (født 18. mars 1915 i Norwich, død 24. desember 1988 i Westminster, London) er en tidligere britisk alpinist. Hun var medlem av Ladies' Ski Club i Mürren.


== VM i alpint ==
VM 1936 i Innsbruck (Østerrike):
 Gull i utfor
 Gull i kombinasjon
 Sølv i slalåm


== Referanser ==


== Eksterne lenker ==
(en) Evelyn Pinching – Olympedia 
(en) Evelyn Pinching – Sports-Reference (OL-resultater – arkivert) 
(en) Evelyn Pinching – FIS (alpint) 
(en) Evelyn Pinching – ski-db.com
Egypts herrelandslag i fotball

Egypts herrelandslag i fotball representerer Egypt i internasjonale fotballkamper. Landslaget blir administrert av det egyptiske fotballforbundet.
Egypt vant sitt foreløpig siste Afrikamesterskap etter å ha slått Ghana 1-0 i finalen i 2010. Egypt hadde da ikke tapt en kamp i sluttspillet siden 2004, en rekke på 19 kamper.
Egypt har det mest suksessrike landslaget i Afrika på kontinentalnivå. De har vunnet Afrikamesterskapet sju ganger, og ble i 2010 de første som har vunnet Afrikamesterskapet tre ganger på rad. På verdensbasis må de nok vike for Kamerun, men de var likevel første nasjon fra Afrika til å spille i VM. Det var i 1934 da turneringen gikk i Italia. Siden den tid har de kvalifisert seg til to andre fotball-VM: I 1990 da turneringen også gikk i Italia og til VM 2018 i Russland. Hovedtrener for landslaget siden 2015 er argentineren Héctor Cúper. Nasjonalarenaen er Cairo International Stadium. Hossam Hassan er den spilleren som både har spilt flest kamper og scoret flest mål for landslaget.


== VM-resultater ==


== Nåværende tropp ==
4. juni 2018
 Egypts tropp til VM i fotball 2018 i Russland fra 14. juni 2018 til 15. juli 2018


=== Andre spillere ===
Spillere som har vært med i landslagstroppen de siste 12 månedene.


== Referanser ==


== Eksterne lenker ==
FIFA.com – Egyps profil Arkivert 11. april 2018 hos Wayback Machine.
McSorley’s Old Ale House

McSorley's Old Ale House (etablert i 1854) er en bar på Manhattan i New York og er en av flere barer i byen som hevder å være byens eldste. Baren finnes på East 7th Street, og selger kun to typer øl: Lyst og mørkt (Light and dark), i tillegg til enkelte småretter.


== Referanser ==
Georges Schneider

Georges Schneider (født 11. juli 1925 i Les Ponts-de-Martel (kanton Neuchâtel), død 10. september 1963 i Oberrickenbach (kanton Nidwalden) var en sveitsisk alpinist. Han ble verdensmester i slalåm under VM 1950 i Aspen, Colorado.
Schneider la opp som aktiv alpinist i 1960, og ble deretter trener for det sveitsiske alpinlandslaget. Han omkom i en jaktulykke i 1963.


== Referanser ==


== Eksterne lenker ==
(en) Georges Schneider – Olympedia 
(en) Georges Schneider – Sports-Reference (OL-resultater – arkivert) 
(en) Georges Schneider – FIS (alpint) 
(en) Georges Schneider – ski-db.com
Munshi Premchand

Munshi Premchand (født 31. juli 1880, død 8. oktober 1936) var en indisk forfatter. Tittelen 'munshi' stammer fra persisk og kan oversettes med sekretær eller privatlærer.Han regnes som en av de mest betydningsfulle skikkelsene innen hindi- og urdulitteraturen. Han skrev sine verker vekselvis på urdu og hindi, og ansees å ha mestret begge språk til det fullkomne. Han utga sin første roman i 1901, og den første novellen i 1907. Han skulle komme til å utgi rundt 300 noveller, et dusin romaner, utallige essays, artikler, teaterstykker og oversettelser. I begynnelsen av sitt forfatterskap var han glødende nasjonalist, men etter hvert ble han opptatt av at frihet ikke bare handlet om Indias løsrivelse fra koloniherredømmet. Han brant for likhet og større sosial rettferdighet. Som forfatter gikk han ut mot de store problemene han så i samfunnet rundt seg, og skrev blant annet om de ulykksalige følgene av at kvinner ikke kunne gifte seg dersom de ikke bragte medgift inn i ekteskapet, om vanskjebnen som ventet barnebruder hvis ektemenn døde fra dem, og om undertrykkelsen av fattige bønder. Fortellingene hans bærer preg av en forfatter med et stort hjerte og sterkt humanitært sinnelag.Premchands opprinnelige navn var Dhanpat Rai Srivastava. Han ble født i landsbyen Lamhi nær Varanasi. Hans far jobbet på et postkontor, men begge foreldrene til Premchand døde mens han var barn. Fra han var 14 år fikk han ansvaret for stemoren og stesøsknene. 
Premchand fikk tidlig i livet oppleve stor fattigdom. Han tjente fem rupier i måneden på å undervise barna til en advokat. Han giftet seg allerede i en alder av femten med datteren av en velstående jordeier, men det ekteskapet mislyktes. Han giftet seg senere med Shivrani Devi, som var balavidhava, og de fikk flere barn sammen. Hun ga Premchand økonomisk støtte. 
Det meste av sitt liv tilbragte Premchand i delstaten Uttar Pradesh, men han var godt informert om hva som rørte seg utenfor hjemstaten, endog om utenlandske forhold.


== Referanser ==
Skoddevarre

Skoddevarre (nordsamisk: Skoađđovárri) er en fjellformasjon i Alta kommune. Nordtoppen er 434 meter høy. Vestveggen på Skoddanvarre er 200 m høy og egner seg godt til å klatre i. Veggen gjør inntrykk når man kommer via E6 sørfra mot Alta. Berggrunnen består av sandstein og grønnstein. Fjellformasjonen «Gubben» er en pinakkel midt i berget.


== Se også ==
Helikopterulykken på Skoddevarre i august 2019


== Referanser ==


== Eksterne lenker ==
(en) Skoddevarre, Alta – kategori av bilder, video eller lyd på Commons
Charlotte Munck

Charlotte Munck (født 2. desember 1969 i Århus) er en dansk skuespiller.
Hun er født i Århus og oppvokst i Ørsted på Djursland. Her ca. 24 kilometer fra Randers bodde familien, fra hun var fem, til hun som 18-årig flyttet til København. Hun har tre søsken som alle er musikere. Den eldste søsteren er sangerinne i bandet Armstrong, mens hennes bror spiller jazztrompet og er utdannet ved Rytmisk Konservatorium. Charlotte Muncks yngste søster er sangerinne i duoen Munck/Johnson.
Charlotte Munck er utdannet ved Skuespillerskolen ved Odense Teater i 1998, og hun har siden hatt mange roller på både film, teater og TV. Blant filmtitlene er skrekkfilmen Kat, Susanne Biers Den eneste ene, Kongekabale, Solopgang og Hella Joofs komedie En kort en lang, som ga Charlotte Munck en nominering til såvel en Robert som en Bodil for beste kvinnelige hovedrolle. På teaterscener som f.eks. Betty Nansen Teatret, Det Kongelige Teater, Mammutteatret, Gladsaxe Teater, Husets Teater og Østre Gasværk Teater har hun medvirket i tallrike stykker herunder Den Vægelsindede, Festen, Ivanhoe, Cabaret, Misantropen og Simon og Thor. Hun mottok Clara Pontoppidans Hæderslegat i 2005. Charlotte Munck har utover dette spilt i flere kortfilmer, og på TV har hun hatt roller i bl.a. Taxa, Rejseholdet og Ørnen, likesom hun har spilt en del radioteater. Charlotte Munck er også sangerinne og har i den forbindelse bl.a. opptrådt på Copenhagen Jazz Festival.
Mest kjent er Charlotte Munck dog nok for rollen som Anna Pihl i TV 2-serien med samme navn. 
Som noe nytt har Charlotte Munck begynt å synge offentlig, og hun er med i bandet MunckBjørnKodal sammen med Claus Bjørn og Janus Kodal. Bandet ga i september 2007 ut albumet Instruktioner til Gud.


== Eksterne lenker ==
(en) Charlotte Munck på Internet Movie Database 
(sv) Charlotte Munck i Svensk Filmdatabas 
(da) Charlotte Munck på Filmdatabasen 
(da) Charlotte Munck på danskefilm.dk 
(da) Charlotte Munck på danskfilmogtv.dk 
(da) Charlotte Munck på Scope 
(fr) Charlotte Munck på Allociné 
(en) Charlotte Munck på AllMovie 
(en) Charlotte Munck hos The Movie Database 
(da) Charlotte Munck hos danskefilmstemmer.dk
Rubén Darío

Félix Rubén García Sarmiento (født 18. januar 1867 i Metapa, død 6. februar 1916 i León) var en nicaraguansk poet som skrev under pseudonymet Rubén Darío. 
Han tilbrakte store deler av sitt liv utenfor sitt hjemland som journalist og diplomat. I 1888 gav han i Chile ut Azul, som er et av de innledende verkene i spansk-amerikansk modernisme.
Fødebyen Metapa ble senere til Ciudad Darío, oppkalt etter ham i 1920, fire år etter hans død. 


== Referanser ==
MTB-krigsmerket

MTB-krigsmerket (Schnellboot-Kriegsabzeichen) er en tysk militær utmerkelse.


== Historie ==
Merket ble introdusert 30. mai 1941 og var tiltenkt offiserer og mannskap på Kriegsmarinens MTB-båter.


== Kriterier ==
Det ble utdelt til MTB-personell som:

Deltok på 12 oppdrag med strid
Fikk skipet senket i strid
Ble såret eller drept i strid
Deltok på spesielt suksessfullt oppdrag
Viste utmerket lederskap
Viste heltemot hvor ingen andre utmerkelser ble gittVed død ble merket gitt til nærmeste pårørende.


== Design ==
Designer var Wilhelm Ernst Peekhaus fra Berlin. Merket har en MTB-båt sentralt i en krans av ekeløv, med det tredje rikes riksvåpen i toppen. Ekekransen er gullfarget og MTB-båten er sølvfarget. Merket kom i 3 varianter, type 2 var også designet av Peekhaus og kom i 1943, type 3 ble designet av det franske selskapet Mourgeon fra Paris.


== Spesialklasse ==
Det ble laget en spesialklasse med 9 diamanter i hakekorset, kun 8 av disse skal være utdelt.


== Se også ==
Liste over tyske militære utmerkelser 1933-1945


== Kilder ==
Feldgrau.com
Wehrmacht-Awards
Sheba, Baby – Supersexy hevner

Sheba, Baby – Supersexy hevner (originaltittel: Sheba, Baby) er en amerikansk action- og kriminalfilm fra 1975 regissert av William Girdler. Hovedrollen spilles av Pam Grier, mens sentrale biroller spilles av Austin Stoker og D'Urville Martin.


== Handling ==
Den sexy, men tøffe kvinnelige privatetterforskeren Sheba reiser fra Chicago til sin hjemmby Louisville for å hjelpe sin far Andy og hans kompanjong, da deres utlånsfirma trues av lokale gangstere. Et bombeattentat mot hennes bil fører til en åpen krig mellom henne og gangsterligaen.


== Om filmen ==
Sheba, Baby er kjent som en såkalt blaxploitationfilm. Pam Grier medvirket i flere lignende filmer på 1970-tallet.


=== I Norge ===
Filmen ble ikke satt opp på kino i Norge, men den ble lansert på video rundt 1983 under tittelen Sheba, Baby – Supersexy hevner.


== I rollene ==
(utvalg)

Pam Grier som  «Sheba Shayne»
Austin Stoker som  «Brick Williams»
D'Urville Martin som  «Pilot»
Rudy Challenger som  «Andy Shayne»
Dick Merrifield som  «Shark»
Christopher Joy som  «Walker»
Charles Kissinger som  «Phil»
Charles Broaddus som  «Hammerhead»


== Eksterne lenker ==
(en) Sheba, Baby – Supersexy hevner på Internet Movie Database 
(sv) Sheba, Baby – Supersexy hevner i Svensk Filmdatabas 
(nl) Sheba, Baby – Supersexy hevner på MovieMeter 
(en) Sheba, Baby – Supersexy hevner på AllMovie 
(en) Sheba, Baby – Supersexy hevner på Turner Classic Movies 
(en) Sheba, Baby – Supersexy hevner på Rotten Tomatoes
Marius Nergård Pettersen

Marius Nergård Pettersen (født 9. mai 1984) er en norsk forfatter, fotograf, journalist og foredragsholder som arbeider med natur og friluftsliv.
Han har siden 2001 arbeidet for ulike medier og utgitt en rekke bøker. Han er utdannet innen friluftsliv fra Høgskolen i Hedmark og i fotojournalistikk ved Høgskolen i Oslo.
Pettersens mest kjente prosjekt er kanskje bøkene Hemmelige hytter og Hemmelige Norge, en dokumentasjon av nordmenns skjulesteder og gjemte aktiviteter i naturen. Ellers omhandler Pettersens arbeid natur og friluftsliv fra hele Norge. Han har blant annet tilbragt totalt seks måneder i Lomsdal-Visten nasjonalpark i Nordland, og han har gått seks månedslange turer over det sentrale Østlandet for å sette fokus på natur nær Oslo. Sammen med Mikkel Soya Bølstad har han gjennomført prosjektet #mikroeventyr om kortreiste ekspedisjoner. Alle prosjektene har resultert i bøker, artikler og foredrag. Pettersen har også utgitt en rekke guidebøker, samt skrevet og fotografert for flere medier, deriblant A-magasinet og Fjell og Vidde.
Han ble i 2013 den første til å motta Helge Ingstads pris, en pris for enkeltpersoner eller organisasjoner som kan sies å videreføre arven etter Helge Ingstad.Nergård Pettersen fikk prisen for eventyrlyst og formidlingsevner. I 2014 mottok han Fagpressens fotopris for en reportasje i magasinet Fjell og Vidde.


== Bibliografi ==
2021: Hemmelige Norge - det skjulte friluftslivet
2021: Norges beste sommerturer (medforfatter)
2020: Sove ute
2018: Hemmelige hytter
2018: Norges beste hytte til hytte-turer
2016: #mikroeventyr (medforfatter)
2016: Hyllest til Østmarka (kap. Finn roen)
2015: Turer med stokk
2014: Tøffe turer i Norge (kap. Minner fra en ødemark)
2013: Oslos nære villmark
2011: Lomsdal-Visten, Det gjemte landets villmark
2009: Kick, Norges Adrenalinguide
2008: Markas 150 beste sommerturer (fotograf)
2008: Enkel rypejakt
2007: Markas 150 beste skiturer


== Referanser ==


== Eksterne lenker ==
www.manepe.no – personlig nettside
Animalize

Animalize er det tolvte studioalbumet fra hard rock-bandet KISS.
Albumet ble utgitt 13. september 1984 og er det eneste albumet der Mark St. John medvirker. Sangen «Heaven's on Fire» ble en hit og regnes som en av bandets klassikere fra 1980-tallet. 
Bassist Gene Simmons medvirket ikke stort på platen ettersom han ble mer og mer interessert i å spille inn filmer utover i tiåret. De neste årene og platene ble mer preget av dominans fra frontmann Paul Stanley og færre sanger med Simmons på vokal.
På den tilhørende turneen var nykommer Mark St. John nesten totalt fraværende på scenen på grunn av sykdom. Han spilte kun en komplett konsert og to ufullstendige. Etterfølger Bruce Kulick ble bragt inn for å spille på turneen mens St. John fremdeles var med i bandet. Han ble sent i 1984 offisielt utnevnt som bandets hovedgitarist, noe som begynte perioden for den mest stabile Kiss-besetningen siden originalbesetningen.


== Sporliste ==
«I've Had Enough (Into the Fire)»
«Heaven's on Fire»
«Burn Bitch Burn»
«Get All You Can Take»
«Lonely Is the Hunter»
«Under the Gun»
«Thrills in the Night»
«While the City Sleeps»
«Murder in High Heels»


== Personell ==
Gene Simmons, bass og vokal
Paul Stanley, gitar og vokal
Mark St. John, gitar
Eric Carr, trommer, perkusjon og vokal
Återvall

Återvall er et tettsted i Värmdö kommune i Stockholms län i landskapet Uppland i Sverige. Det ligger omtrent midt på øya Ingarö. I 2010 hadde tettstedet 206 innbyggere.


== Referanser ==
Ingaröstrand

Ingaröstrand er et tettsted i Värmdö kommune i Stockholms län i landskapet Uppland i Sverige. Det ligger på øya Ingarö. I 2010 hadde tettstedet 286 innbyggere.


== Referanser ==
Norra Lagnö

Norra Lagnö er et tettsted i Värmdö kommune i Stockholms län i landskapet Uppland i Sverige. I 2010 hadde tettstedet 332 innbyggere.Norra Lagnö er ikke en øy, men en halvøy som henger sammen med Värmdö og ligger omtrent to kilometer nord for Gustavsberg. Stedets første eiendom heter Lagnö gård, som er fra 1850-tallet og som ligger sentralt i området.
Fra Norra Lagnö fergeleie kan man reise videre med bilferje til Tynningö eller med båt videre til resten av den store skjærgården. På Norra Lagnö finnes det skole og barnehage.


== Referanser ==
Ängsvik

Ängsvik er et tettsted i Värmdö kommune i Stockholms län i landskapet Uppland i Sverige. I 2010 hadde tettstedet 403 innbyggere.


== Referanser ==
Värmdö-Evlinge

Värmdö-Evlinge er et tettsted i Värmdö kommune i Stockholms län i landskapet Uppland i Sverige. I 2010 hadde tettstedet 559 innbyggere.


== Referanser ==
Strömma

Strömma er et tettsted i Värmdö kommune i Stockholms län i landskapet Uppland i Sverige. I 2010 hadde tettstedet 579 innbyggere.


== Referanser ==
Långvik

Långvik er et tettsted i Värmdö kommune på øyen Ingarö i Stockholms län i landskapet Uppland i Sverige. I 2010 hadde tettstedet 559 innbyggere.


== Referanser ==
Lugnet och Skälsmara

Lugnet och Skälsmara er et tettsted i Värmdö kommune i Stockholms län i landskapet Uppland i Sverige. Det ligger på øya Ingarö. I 2010 hadde tettstedet 625 innbyggere.


== Referanser ==
Björnömalmen och Klacknäset

Björnömalmen och Klacknäset er et tettsted i Värmdö kommune på øyen Ingarö i Stockholms län i landskapet Uppland i Sverige. I 2010 hadde tettstedet 624 innbyggere.


== Referanser ==
Kopparmora

Kopparmora er et tettsted i Värmdö kommune i Stockholms län i landskapet Uppland i Sverige. I 2010 hadde tettstedet 631 innbyggere.


== Referanser ==
Stavsnäs

Stavsnäs er et tettsted i Värmdö kommune i Stockholms län i landskapet Uppland  i Sverige. I 2010 hadde tettstedet 810 innbyggere.


== Referanser ==
Brunn

Brunn er et tettsted på øya Ingarö i Värmdö kommune i Stockholms län i landskapet Uppland i Sverige. I 2010 hadde tettstedet 950 innbyggere.


== Referanser ==
Djurö

Djurö er et tettsted og en øy i Värmdö kommune i Stockholms län i landskapet Uppland i Sverige. I 2010 hadde tettstedet 967 innbyggere.


== Referanser ==
Fågelvikshöjden

Fågelvikshöjden er et tettsted og en øy i Värmdö kommune i Stockholms län i landskapet Uppland i Sverige. I 2010 hadde tettstedet 1 043 innbyggere.


== Referanser ==
Mörtnäs

Mörtnäs er et tettsted og en øy i Värmdö kommune i Stockholms län i landskapet Uppland i Sverige. I 2010 hadde tettstedet 1 511 innbyggere.Bebyggelsen er en blanding av fritidsboliger og permanent bebodde eneboliger. Innen gang- og sykkelavstand, i Grisslinge, er det blant annet restaurant og konditori. Mörtnäs er et område med stor grad av boligbygging. Blant forholdene som trekker folk, er båtplasser og bademuligheter i Grisslingeviken, samt fine turområder i umiddelbar nærhet.
På begynnelsen av 1800-tallet bredte Mörtnäs seg utover, i 1813-14 ble stod det klart flere nybygg, og stedet ble inndelt i Nedre og Öfre Mörtnäs. For å forhindre konflikter mellom de nyinnflyttede og de etablerte beboerne, ble det opprettet et byråd der tre representnanter fra hver del kom sammen en gang i måneden.


== Referanser ==
Skeppsdalsström

Skeppsdalsström er et tettsted og en øy i Värmdö kommune i Stockholms län i landskapet Uppland  i Sverige. I 2010 hadde tettstedet 1 573 innbyggere.


== Referanser ==
Hemmesta

Hemmesta er et tettsted i Värmdö kommune i Stockholms län i landskapet Uppland i Sverige. I 2010 hadde tettstedet 5 240 innbyggere.Hemmesta ligger på vestsiden av øya Värmdö, cirka sju kilometer øst for kommunesenteret Gustavsberg.  Tettstedet har et lite sentrum bestående av en del butikker og serveringssteder. Det finnes også en aktiv friidrettsforening i Hemmesta.


== Referanser ==
Brageteatret

Brageteatret er et norsk regionteater som eies av Drammen kommune og Buskerud fylkeskommune og holder til på Union Scene i Drammen. Brageteatret er et turnéteater og har bl.a. ansvaret for scenekunsttilbudet i Den kulturelle skolesekken i Buskerud.
Brageteatret ble etablert i 1998 under navnet «Regionalt kulturverksted i Buskerud». I 1999 skiftet teatret navn til «Brageteatret» etter en åpen navnekonkurranse. 
I 2010 ble Brageteatret tildelt Heddaprisen for Før det ringer av Liv Heløe i kategorien beste barn- og ungdomsforestilling og i 2015 for Trollmannen fra Oz.


== Teatersjefer ==
1998–2012: Terje Hartviksen
2013–2017: Elsa Aanensen
2017–2023: Nils Petter Mørland
2023– : Nora Evensen


== Referanser ==


== Eksterne lenker ==
Offisielt nettsted 
Omtale som medlem Arkivert 14. mars 2012 hos Wayback Machine. av Norsk Teater- og Orkesterforening
Brageteatret på Sceneweb
Solsidan (Ekerö kommune)

Solsidan har flere betydningerSolsidan er et tettsted i Ekerö kommune i Stockholms län i landskapet Uppland i Sverige. I 2010 hadde tettstedet 349 innbyggere.


== Referanser ==
Tureholm

Tureholm er et tettsted i Ekerö kommune i Stockholms län i landskapet Uppland i Sverige. I 2010 hadde tettstedet 260 innbyggere.


== Referanser ==
Parksidan

Parksidan er et tettsted i Ekerö kommune i Stockholms län i landskapet Uppland i Sverige. I 2010 hadde tettstedet 494 innbyggere.


== Referanser ==